আগামীকাল থেকেই আবহাওয়ার পরিবর্তন, বৃষ্টিতে ভিজবে এই জেলাগুলি

কলকাতা: আগামীকাল থেকে আবহাওয়ার পরিবর্তন। বঙ্গোপসাগর (Bay of Bengal) থেকে প্রচুর পরিমাণে জলীয় বাষ্প (Heavy water vapor ) ঢুকে পড়ায় দক্ষিণবঙ্গের (Sourth Bengal) আকাশের মুখ ভার থাকবে। সেই সঙ্গে বৃষ্টির (Rain) পূর্বাভাস দিয়েছে আলিপুর আবহাওয়া দফতর (Alipur Meteorological Department ) । বজ্রবিদ্যুৎ-সহ বৃষ্টির সতর্কতা (Thunderstorm warning) রয়েছে। ১৯ ও ২০ তারিখ দক্ষিণবঙ্গের বেশ কয়েকটি জেলায় বৃষ্টি হবে বলে জানিয়েছে হাওয়া অফিস।

অপরদিকে উত্তরবঙ্গের দার্জিলিংয়ের পাহাড়ি জেলাগুলিতে বৃষ্টির সম্ভাবনার কথা জানিয়েছে হাওয়া অফিস। আজ, মঙ্গলবারের আবহাওয়া শুষ্ক। তবে আগামীকাল থেকে বৃষ্টি পরিস্থিতি। আজ ভোরে কুয়াশাচ্ছন্ন থাকলেও বেলায় আকাশ পরিষ্কার থাকবে। সর্বোচ্চ এবং সর্বনিম্ন তাপমাত্রা ৩০ ডিগ্রি এবং ২৩ ডিগ্রির আশেপাশে থাকবে।

আরও পড়ুন: নিয়োগ দুর্নীতি, সিবিআই চার্জশিটে দিব্যেন্দু অধিকারী সহ ভারতী ঘোষের নাম

বুধবার বৃষ্টির সম্ভাবনা বেশি কলকাতা, হাওড়া, হুগলি উত্তর ও দক্ষিণ ২৪ পরগনা এবং বাঁকুড়া জেলায়। বৃহস্পতিবারও কলকাতা-সহ দক্ষিণবঙ্গের সব জেলাতেই বজ্রবিদ্যুৎ-সহ হালকা থেকে মাঝারি বৃষ্টির পূর্বাভাস। শুক্রবার বজ্রবিদ্যুৎ-সহ বৃষ্টি হবে পূর্ব মেদিনীপুর, উত্তর ও দক্ষিণ 24 পরগনায়। শনিবার ও রবিবার কলকাতা-সহ দক্ষিণবঙ্গের সব জেলাতেই বজ্রবিদ্যুৎ-সহ হালকা বৃষ্টির পূর্বাভাস।

অপরদিকে উত্তরবঙ্গের দার্জিলিংয়ের পার্বত্য এলাকায় হালকা তুষারপাতের পূর্বাভাস। তুষারপাত চলবে বুধ থেকে রবিবার পর্যন্ত। বৃষ্টি সম্ভাবনা কালিম্পংয়ের পার্বত্য এলাকায়।বৃহস্পতি, শনি ও রবিবার বজ্রবিদ্যুৎ-সহ হালকা থেকে মাঝারি বৃষ্টি উত্তরবঙ্গের সব জেলাতেই।

অপরদিকে সকালের দিকে কুয়াশার সতর্কতা থাকবে উত্তর ও দক্ষিণবঙ্গের জেলাগুলিতে। দার্জিলিং সহ উত্তর ও দক্ষিণ দিনাজপুরে ঘন কুয়াশার সতর্কতা। উত্তরবঙ্গের বাকি সব জেলাতেই হালকা থেকে মাঝারি কুয়াশা। কলকাতা সহ দক্ষিণবঙ্গের বেশকিছু জেলায় হালকা থেকে মাঝারি কুয়াশার সম্ভাবনা রয়েছে।